රාගම ශික්ෂණ රෝහලේ සිව්වෙනි මහලෙන් පැන රෝගියෙකු සියදිවි හානිකරගෙන තිබෙනවා.මෙලෙස මියගොස් ඇත්තේ පමුණුව බෝපිටිය ප්‍රදේශයේ පදිංචිව සිටි 65 හැවිරිදි අධිකාරී ආරච්චිගේ සෝමදාස යන අයයි.පසුගිය 7 වන දින ඔහු වකුගඩු රෝගී තත්වයක් හේතුවෙන් රාගම රෝහලේ 21 වැනි වාට්‌ටුට ඇතුළත් කර තිබුණා.මෙම පුද්ගලයා තම රෝගී තත්වය පිලිබඳව කලකිරී සිට ඇති අතර මීට පෙර අවස්‌ථා කිහිපයකදී සියදිවි හානිකර ගැනීමට තැත්කර ඇති බවයි වාර්තා වන්නේ.සිද්ධිය පිළිබඳ මහෙස්‌ත්‍රාත් පරීක්‍ෂණය මීගමුව වැඩබලන මහෙස්‌ත්‍රාත් සිසිර ශාන්ත කිරිඇල්ල විසින් පවත්වා තිබෙනවා.වැඩිදුර විමර්ශන රාගම පොලිසිය මගින් ක්‍රියාත්මකයි.